《郊行涉淖屡濒危殆晚憩鲍监南斋用前韵》
明代·顾清

久晴思雨雨思晴，晴日依然是雨行。屡涉泥涂愧舆皂，敢誇轩盖后公卿。

良苗近甸高低满，王气诸陵日夜生。细听白头宫监语，劫灰何必问昆明。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。